2010R0945 — DA — 03.12.2011 — 002.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

KOMMISSIONENS FORORDNING (EU) Nr. 945/2010

af 21. oktober 2010

om vedtagelse af planen for tildeling til medlemsstaterne af midler, der skal debiteres 2011-budgettet, og som skal dække udgifterne til levering af fødevarer fra interventionslagrene til de socialt dårligst stillede personer i EU, og om fravigelse af forordning (EU) nr. 807/2010







EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) ( 1 ), særlig artikel 43, litra f) og g), sammenholdt med artikel 4, under henvisning til Rådets forordning (EF) nr. 2799/98 af 15. december 1998 om den agromonetære ordning for euroen ( 2 ), særlig artikel 3, stk. 2, og ud fra følgende betragtninger: (1) Ifølge artikel 2 i Kommissionens forordning (EU) nr. 807/2010 af 14. september 2010 om gennemførelsesbestemmelser for levering af levnedsmidler fra interventionslagrene til de socialt dårligst stillede personer i Unionen ( 3 ) vedtager Kommissionen en uddelingsplan, der finansieres med midler, der er til rådighed i regnskabsåret 2011. Det bør i planen for hver af de medlemsstater, der deltager i aktionen, fastlægges, hvilke midler der maksimalt stilles til rådighed til gennemførelse af deres del af planen, og hvilke mængder af hver produkttype der skal udtages fra interventionsorganernes lagre. (2) De medlemsstater, der er omfattet af uddelingsplanen for regnskabsåret 2011, har givet Kommissionen de oplysninger, der kræves i henhold til artikel 1 i forordning (EU) nr. 807/2010. (3) Ved fordelingen af midlerne bør der tages hensyn til erfaringerne og til, i hvilket omfang medlemsstaterne har udnyttet de midler, de fik tildelt i de foregående år. (4) Ifølge artikel 2, stk. 3, litra a), nr. iii), i forordning (EU) nr. 807/2010 skal der afsættes bevillinger til opkøb på markedet af produkter, der midlertidigt ikke er disponible på interventionslagrene. Da interventionsorganernes lagre af smør for tiden ikke er tilstrækkelige til at dække tildelingerne, bør der fastsættes bevillinger til opkøb på markedet med henblik på at gennemføre uddelingsplanen for regnskabsåret 2011. (5) Ifølge artikel 4 i forordning (EU) nr. 807/2010 kan Kommissionen, hvis der ikke er ris til disposition på interventionslagrene, give tilladelse til, at der udtages korn fra interventionslagrene som betaling for levering af ris eller risprodukter, der tilvejebringes på markedet. Da der for øjeblikket ikke er nogen interventionslagre af ris, bør der derfor gives tilladelse til, at der udtages korn fra interventionslagrene som betaling for, at der tilvejebringes risprodukter på markedet. (6) Ifølge artikel 8, stk. 1, i forordning (EU) nr. 807/2010 kan der, hvis der ikke er disponible produkter på interventionslagrene i den medlemsstat, hvor der er brug for dem til gennemførelse af den årlige uddelingsplan, overføres produkter fra en anden medlemsstat. Der bør derfor på betingelserne i artikel 8 i forordning (EU) nr. 807/2010 gives tilladelse til de overførsler mellem medlemsstaterne, der er nødvendige for at gennemføre planen for 2011. (7) I betragtning af markedssituationen for korn og for at give Kommissionen mulighed for at forvalte interventionslagrene af korn effektivt og rettidigt bør de leverende medlemsstater i tilfælde af overførsler mellem medlemsstaterne desuden hurtigt underrette Kommissionen om, hvor store mængder af hver type korn der er på interventionslager på deres område, og som de vil forbeholde til at gennemføre uddelingsplanen for 2011. (8) I betragtning af, at gennemførelsen af uddelingsplanen for 2011 kompliceres ved, at den indebærer omfattende overførsler mellem medlemsstaterne, bør den margen på 5 %, der er nævnt i artikel 3, stk. 4, i forordning (EU) nr. 807/2010, forhøjes. (9) For at forhindre, at produkter fra interventionslagrene kommer ud på markedet på et uheldigt tidspunkt i løbet af året, bør de perioder, der er nævnt i artikel 3, stk. 2, første, andet og tredje afsnit, i forordning (EU) nr. 807/2010, hvor der kan udlagres produkter fra interventionslagrene, afkortes. (10) Under hensyntagen til den store mængde produkter, der skal udtages fra interventionslagrene, og de store overførsler mellem medlemsstaterne bør den 60-dagesperiode, der er fastsat for afhentning af produkterne fra interventionslagrene, jf. artikel 3, stk. 2, femte afsnit, i forordning (EU) nr. 807/2010, fraviges. (11) På grund af den aktuelle markedssituation for korn, der kendetegnes af høje markedspriser, bør den sikkerhed, som den tilslagsmodtager, der skal forestå leveringen af kornet, skal stille, jf. artikel 4, stk. 3, og artikel 8, stk. 4, i forordning (EU) nr. 807/2010, forhøjes for at beskytte EU's finansielle interesser. (12) Ved gennemførelsen af den årlige uddelingsplan bør den udløsende begivenhed, jf. artikel 3 i forordning (EF) nr. 2799/98, være den dato, hvor regnskabsåret for forvaltning af offentlige lagre begynder. (13) I henhold til artikel 2, stk. 2, i forordning (EU) nr. 807/2010 har Kommissionen ved udarbejdelsen af den årlige uddelingsplan rådført sig med de vigtigste organisationer, der er bekendte med de problemer, som de socialt dårligst stillede personer i EU har. (14) Forvaltningskomitéen for den Fælles Markedsordning for Landbrugsprodukter har ikke afgivet udtalelse inden for den af formanden fastsatte frist — ud fra følgende betragtninger: VEDTAGET DENNE FORORDNING:







Artikel 1

I 2011 uddeles der fødevarer til de socialt dårligst stillede personer i EU, jf. artikel 27 i forordning (EF) nr. 1234/2007, efter den årlige uddelingsplan i bilag I til nærværende forordning.

Det er tilladt at anvende korn som betaling for at tilvejebringe risprodukter på markedet, jf. artikel 4, stk. 2, i forordning (EU) nr. 807/2010.

Artikel 2

Bevillingerne til medlemsstaterne til opkøb på EU's marked af de mængder smør, der er brug for ifølge uddelingsplanen, jf. artikel 1, er fastsat i bilag II.

Artikel 3

1. Overførsel mellem medlemsstaterne af de produkter, der er anført i bilag III til denne forordning, er tilladt på betingelserne i artikel 8 i forordning (EU) nr. 807/2010.

2. Ved overførsel mellem medlemsstaterne af korn underretter de leverende medlemsstater senest 15 dage efter nærværende forordnings ikrafttrædelse Kommissionen om, hvor store mængder af hver type korn, som deres interventionsorganer ligger inde med, der er forbeholdt gennemførelsen af uddelingsplanen for 2011.

▼M2

Artikel 3a

Uanset artikel 3, stk. 1, i forordning (EU) nr. 807/2010 slutter gennemførelsesperioden for uddelingsplanen for 2011 den 29. februar 2012.

▼B

Artikel 4

▼M2

Uanset artikel 3, stk. 2, første og tredje afsnit, i forordning (EU) nr. 807/2010 skal smør og skummetmælkspulver som led i uddelingsplanen for 2011 udtages fra interventionslagrene fra den 1. juni til den 31. december 2011. Udgifterne til at oplagre de tildelte mængder smør og skummetmælkspulver i interventionslagrene fra den 30. september til datoen for den faktiske udtagning fra interventionslagrene afholdes af den medlemsstat, som produkterne tildeltes i uddelingsplanen for 2011.

▼B

Nærværende artikels stk. 1 gælder dog ikke for tildelinger på 500 t eller derunder.

I forbindelse med uddelingsplanen for 2011 anvendes den 60-dagesperiode til afhentning af udtagne produkter, der er fastsat i artikel 3, stk. 2, femte afsnit, i forordning (EU) nr. 807/2010, ikke, når det drejer sig om smør og skummetmælkspulver.

Artikel 5

Uanset artikel 3, stk. 2, andet afsnit, i forordning (EU) nr. 807/2010 skal 70 % af interventionsorganernes kornlagre udtages inden den 1. juni 2011 i forbindelse med uddelingsplanen for 2011.

I forbindelse med uddelingsplanen for 2011 anvendes den 60-dagesperiode til afhentning af udtagne produkter, der er fastsat i artikel 3, stk. 2, femte afsnit, i forordning (EU) nr. 807/2010, ikke, når det drejer sig om korn.

▼M1

I forbindelse med uddelingsplanen for 2011 anvendes stk. 1 i denne artikel og artikel 3, stk. 2, andet afsnit, første punktum, i forordning (EU) nr. 807/2010 ikke for følgende mængder korn, der er oplagret i Finland:

— 12 856 tons, der er tildelt Italien, og

— 306 tons, der er tildelt Slovenien.

▼M2

Artikel 5a

For produkter, der skal tilvejebringes på markedet i henhold til artikel 2, stk. 3, litra a), nr. iii) og iv), i forordning (EU) nr. 807/2010 skal betalingstransaktionerne under uddelingsplanen for 2011 for de produkter, som den erhvervsdrivende skal levere, være afsluttet inden den 31. december 2011, uanset artikel 3, stk. 3, i forordning (EU) nr. 807/2010.

▼B

Artikel 6

Uanset artikel 4, stk. 3, femte afsnit, og artikel 8, stk. 4, første afsnit, i forordning (EU) nr. 807/2010 skal den tilslagsmodtager, der forestår leveringen, i forbindelse med uddelingsplanen for 2011 stille en sikkerhed på 150 EUR/t, før kornet afhentes fra intervention.

Artikel 7

Uanset artikel 3, stk. 4, i forordning (EU) nr. 807/2010 skal uddelingsplanen for 2011 revideres, hvis begrundede ændringer vedrører 10 % eller derover af de mængder eller beløb, som er anført for de respektive produkter i EU-planen.

Artikel 8

Ved gennemførelsen af den årlige uddelingsplan, jf. i artikel 1 i nærværende forordning, er datoen for den udløsende begivenhed, jf. artikel 3 i forordning (EF) nr. 2799/98, den 1. oktober 2010.

Artikel 9

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

▼M1









BILAG I

ÅRLIG UDDELINGSPLAN FOR 2011

a) Finansielle midler, der stilles til rådighed til gennemførelse af planen for 2011 i de enkelte medlemsstater:



(EUR) Medlemsstat Uddeling Belgique/België 10 935 075 България 11 042 840 Česká republika 45 959 Eesti 755 405 Éire/Ireland 1 196 457 Elláda 20 045 000 España 74 731 353 France 72 741 972 Italia 102 023 445 Latvija 6 723 467 Lietuva 7 781 341 Luxembourg 107 483 Magyarország 14 146 729 Malta 640 243 Polska 75 422 222 Portugal 20 513 026 România 49 578 143 Slovenija 2 441 755 Slovakia 4 809 692 Suomi/Finland 4 318 393 I alt 480 000 000

b) Mængde af hver produkttype, der skal udtages fra EU-interventionslagre til uddeling i de enkelte medlemsstater inden for de beløb, som er fastsat i litra a) i dette bilag:



(tons) Medlemsstat Korn Smør Skummet-mælkspulver Sukker Belgique/België 74 030 — 1 687 България 103 318 — — Česká Republika 401 — — 9 Eesti 7 068 — — — Eire/Ireland 250 109 — Elláda 88 836 976 — España 305 207 — 23 507 France 491 108 — 11 305 Italia 480 539 — 28 281 Latvija 50 663 — 730 Lietuva 61 000 — 704 Luxembourg (1) — — — Magyarország 132 358 — — Malta 5 990 — — Polska 441 800 — 15 743 Portugal 61 906 458 5 000 România 370 000 — 5 600 Slovenija 14 465 — 500 Slovakia 45 000 — — Suomi/Finland 25 338 — 899 I alt 2 759 277 1 543 93 956 9 (1) Luxembourg: Bevilling til køb af mejeriprodukter på EU's marked: 101 880 EUR, som skal modregnes i Luxembourgs bevilling til køb af skummetmælkspulver.

▼B









BILAG II

Bevillinger til medlemsstaterne til opkøb af smør på EU's marked:







(EUR) Medlemsstat Smør Éire/Ireland 867 046 Elláda 7 835 710 Portugal 3 666 327 I alt 12 369 083









BILAG III

▼M1

a) Overførsel af korn mellem medlemsstaterne tilladt efter planen for regnskabsåret 2011:



Mængde (tons) Indehaver Modtager 1. 39 080 BLE, Deutschland BIRB, Belgique 2. 57 631 Pôdohospodárska platobná agentúra, Slovenská Republika Държавен фонд »Земеделие« — Разплащателна агенция, България 3. 250 FranceAgriMer, France OFI, Ireland 4. 88 836 Mezőgazdasági és Vidékfejlesztési Hivatal, Magyarország OPEKEPE, Elláda 5. 305 207 FranceAgriMer, France FEGA, España 6. 467 683 BLE, Deutschland AGEA, Italia 7. 27 670 PRIA, Eesti Rural Support Service, Latvia 8. 5 990 AMA, Austria Ministry for Resources and Rural Affairs Paying Agency, Malta 9. 75 912 BLE, Deutschland ARR, Polska 10. 61 906 FranceAgriMer, France IFAP I.P., Portugal 11. 146 070 SZIF, Česká republika Agenția de Plăți și Intervenție pentru Agricultură, România 12. 162 497 Mezőgazdasági és Vidékfejlesztési Hivatal, Magyarország Agenția de Plăți și Intervenție pentru Agricultură, România 13. 14 159 AMA, Austria Agencija Republike Slovenije za kmetijske trge in razvoj podeželja, Slovenija 14. 12 856 Agency for Rural Affairs, Suomi/Finland AGEA, Italia 15. 306 Agency for Rural Affairs, Suomi/Finland Agencija Republike Slovenije za kmetijske trge in razvoj podeželja, Slovenija

▼B

b) Overførsel af skummetmælkspulver mellem medlemsstaterne tilladt efter planen for regnskabsåret 2011:



Mængde (ton) Indehaver Modtager 1. 23 507 OFI, Ireland FEGA, España 2. 28 281 BLE, Deutschland AGEA, Italia 3. 730 PRIA, Eesti Rural Support Service, Latvia ▼M1 4. 13 147 BLE, Deutschland ARR, Polska ▼B 5. 4 393 FranceAgriMer, France IFAP I.P., Portugal 6. 5 600 BLE, Deutschland Agenția de Plăți și Intervenție pentru Agricultură, România 7. 500 SZIF, Česká republika Agencija Republike Slovenije za kmetijske trge in razvoj podeželja, Slovenija

c) Overførsel af smør mellem medlemsstaterne tilladt efter planen for regnskabsåret 2011:



Mængde (ton) Indehaver Modtager 1. 109 Lietuvos žemės ūkio ir maisto produktų rinkos reguliavimo agentūra, Lietuva OFI, Ireland 2. 181 PRIA, Eesti OPEKEPE, Elláda 3. 795 Lietuvos žemės ūkio ir maisto produktų rinkos reguliavimo agentūra, Lietuva OPEKEPE, Elláda 4. 458 Lietuvos žemės ūkio ir maisto produktų rinkos reguliavimo agentūra, Lietuva IFAP I.P., Portugal